2024ko martxoaren 13a

Foru parlamentari Cristina López Mañero andreak idatziz erantzuteko galdera egin du unibertsitateko beken partida betetzeari buruz(11-24/PES-00088). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariaren erantzuna:

Jarraian jasota dago hizpide den partidaren betetze xehatua.

* 2022-23 deialdia: 2.852.656,5 €
* Aurreko deialdietako baliabideak ordaintzeko dirua: 22.589,12 €
* **Betetakoa, guztira** 2.875.245,62 €

Unibertsitateko, Berrikuntzako eta Eraldaketa Digitaleko Departamentuak ahalegin handia egiten du unibertsitateko bekak herritar guztiei iristeko.

Hori dela eta, 2023-2024 deialdiko beketan % 30 inguruko igoera sartu dugu egoitzei lotutako laguntzarako errenta muga guztietan, hau da, aurreko deialdiekin alderatuta, 340-660 euro bitarteko onura gehigarria, ikasturte akademikoan beren familia egoitzatik kanpo bizi behar duten 650 ikasle ingururen alde egiteko.

Hori guztia, 2024rako onetsitako aurrekontuetan 3,6 milioiraino iristen den aurrekontu partidaren zati handiena gauzatzeko helburuarekin. Izan ere, partida horrekin lortu nahi dugu ikasleen talentua izatea prestakuntza jasotzeko muga bakarra.

Hori guztia jakinarazten dizut, Nafarroako Parlamentuko Erregelamenduaren 215.artikulua betez.

Iruñean, 2024ko martxoaren 11n

Unibertsitateko, Berrikuntzako eta Eraldaketa Digitaleko kontseilaria: Patricia Fanlo Mateo